கேள்வி: மெய்யிய மீளிணைவு குறித்து விரிவாக சொல்லுங்கள்.
பதில்: File:VDJ_recombination.png File:Susumu-Tonegawa.png மெய்யிய மீளிணைவு (somatic recombination) அல்லது வி(டி)ஜெ மீளிணைவு (V(D)J recombination) என்பது நோயெதிர்ப்புத் தொகுதி எதிர்ப்பான் மற்றும் டி செல் ஏற்பிகள் உற்பத்தியின் ஆரம்ப கால கட்டங்களில் நிகழும் மரபியல் மீளிணைவாகும். இத்தகு மெய்யிய மீளிணைவு முதன்மை நிணநீரகத் திசுக்களில் (தைமஸ் சுரப்பி டி செல், எலும்பு மச்சை பி செல்) நடைபெறுகிறது. முதுகெலும்பி நிணநீர்க் குழியம் வி(டி)ஜெ மீளிணைவு ஏறத்தாழச் சீரற்ற முறையில் வி (மாறுகின்ற; Variable), டி (வெவ்வேறான; Diverse), ஜெ (சேரும்; Joining) மரபணு துண்டுகள் பிணைவதால் உண்டாகிறது. வெவ்வேறு மரபணுக்களை ஒழுங்கற்ற முறையில் தேர்ந்தெடுப்பதன் மூலமாகப் பலதரப்பட்ட (பாக்டீரியா, தீ நுண்மம், ஒட்டுண்ணி வாழ்வு, செயற்படாத கட்டி (உயிரியல்) செல்களின்) எதிர்ப்பிகளுக்கெதிரான பல்வேறு எதிர்ப்பான் புரதம் குறியீடு செய்ய முடிகிறது. எதிர்ப்பான்களின் பன்மயத்திற்கு வி(டி)ஜெ மீளிணைவு அடிப்படையாக இருப்பதைக் கண்டறிந்தமைக்காக சுசுமு டோனகாவா மருத்துவம் அல்லது உடலியங்கியலுக்கான நோபல் பரிசு 1987 ஆம் ஆண்டு பெற்றார்.